Nyeste Skilderie af Kiøbenhavn, 1825-01-22
J Edinburgh Review leveres efter et i Torres 1823 udkommet Skrift om Processerne og Dommen mod de for Majestætsforbrydelse Anklagede 21. i Modena, en Skildring af den derværende Politiedirecteur Giulio BesiniDe Arresteredes første Forhør var overdragen til Politiedirecteuren. Hans Maade at gaae frem paa var denne. Arrestanten blev i Førstningen godt behandlet; efter nogle Dages Forløb blev han bragt i Forhør. Besini anvendte Trudsler, List og Løvter vexelviis, for at faae den Tilstaaelse, han ønskede. Naar Arrestanten intet kunde sige - eller havde Mod nok til at tie, blev hans Taushed strax til Forbrydelse. Han blev kastet i et mørkt og usundt Fængsel, hvorhan fordømtes til at blive eller fyldestgjøre sin Jnquisitor ved at gaae til Bekjendelse. - Besini, handlende efter denne Plan, anvendte andre Midler, passende til Fangernes særegne Stilling. Francisco Caronozis Kone bad ham at tage sig af hendes Mands Skjebne. Besini modtog hende med Høflighed, satte Mod i hende, og bestræbte sig for at berolige hende i hendes Angest. Han forsikkrede hende, at der var intet Farligt i Sagen – at Hertugen ikke ønskede at straffe, men blot at vide Alting - Oprigtighed, og Tillid kunde gjøre Alt godt igjen. Siig derfor Deres Mand, at han uopholdeligen skal vælge Midler til at komme tilbage i sin Families Skjød. Caronozis Kone følte sig overtydet, Hun formaaede sin Mand til at gjøre Besinibekjendt med hans uforsigtige Forbindelse og overlevere ham Lovene af et hemmeligt Selskab. han var Medlem af. Caronozi blev dømt til 20 Aars Arbeide paa Galeierne, men Hertugen, formildede siden Straffen til 15. - De samme Konstgreb brugtes mod Dr. Farriolis Kone, men Doctoren, af fastere Characteer end Caronozi, forbød hans Kone at besøge ham i Fængslet, for at undgaae Faren, at give efter for besværlige Bønner. - Manzotti, St. Jlarios Secretair, blev ved Halsen lænket fast til Muren af sit Fængsel, saaledes at han var tvungen til at staae opreist. Man lod ham blive adskillige Dage i denne Stilling, til han begyndte at blive forvirret i Hovedet. Da han bragtes for Besini, sagde han hvad denne ønskede; fortalte Alt hvad han vidste og ikke vidste. Han mistede aldeles Forstanden, og den Ulykkelige hørtes ideligen i sit Raserie yttre Klageskrig og gjøre sig selv Bebreidelser over, at have opoffret Uskyldiges Liv, for at frelse sit eget. - Antonio Nizzoli fra Brescello blev i 40 Dage saaledes indspærret og lænket, at han ikke kunde sidde eller bevæge sig uden med udstrakte Arme. J denne Forfatning blev han angreben af en stærk Feber. Hans Fængsel blev aabnet om Midnat og han bragt for Besini. "Skurk, sagde Politiedirecteuren, tilstaa dine Forbrydelser. Jeg veed intet. Jeg veed ikke hvad jeg siger eller gjør Jeg veed allene, at jeg er uskyldig; men i den Forfatning, jeg befinder mig, kunde jeg sige jeg er skyldig." - "J er et Uhyre - underskriv dette Papir." Hvad er det for et Papir, "Det kommer ikke Jer ved. J har allene at underskrive det. See Jer omkring." Nizzoli saae Bødlerne nærme sig med Svøber i Haanden. Hans Mod og hans Sandser forlode ham og han underskrev Papiret. - Jeg har, siger Forf., blot anført de meest paafaldende Træk, men hver Fange kunde betragtes som Gienstand for en særlig moralsk eller legemlig Tortur, og sædvanligen for begge paa eengang. Adskillige fik en mindre Portion Føde end de behøvede. En Anden nægtedes Brugen af Snustobak. En Tredie maatte næsten ene leve af Caffe, indtil hans Forstandskræfter vare ganske svækkede. Besini blev myrdet i Modeng af en ubekjendt Haand d. 14 Mai 1822, og døde Dagen derefter.